
ROMÂNIA
JUDEȚUL TIMIȘ
P R I M A R U L
COMUNEI RACOVIȚA

Nr.1807din 24.04.2026

REFERATUL DE APROBARE
[bookmark: _Hlk189330760][bookmark: _Hlk189829478]la proiectul de hotărâre privind scoaterea la licitație publică în vederea închirierii a spațiului comercial înscris în Cartea Funciară nr. 406489 Racovița
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoțite de următoarele documente de motivare: 
a) expuneri de motive - în cazul proiectelor de legi și al propunerilor legislative; 
b) note de fundamentare - în cazul ordonanțelor și al hotărârilor Guvernului; ordonanțele care trebuie supuse aprobării Parlamentului, potrivit legii de abilitare, precum și ordonanțele de urgență se transmit Parlamentului însoțite de expunerea de motive la proiectul legii de aprobare a acestora; 
c) referate de aprobare - pentru celelalte acte normative. 

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare și motivare ale noilor reglementări propuse, normă susținută și de prevederile art. 136 alin.(2) din Codul administrativ. 

Am inițiat un proiect de hotărâre, calitate acordată de prevederile art. 136 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, având ca reglementare scoaterea la licitație publică în vederea închirierii a spațiului comercial înscris în Cartea Funciară nr. 406489 Racovița

Sediul materiei privind această capacitate a Consiliului Local îl reprezintă: 
a) art. 120 alin. (1) și art. 121 alin. (1) și alin. (2) din Constituția României, republicată; 
b) art. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997; 
c) art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare; 
d) prevederile Capitolului V al Titlului IX din Codul civil, care reglementează contractele de locațiune;

e) art. 334-348 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, referitoare la administrarea bunurilor publice și private ale unităților administrativ-teritoriale, 

Proiectul de hotărâre urmează procedura prevăzută de art. 136 alin. (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, fiind înregistrat și depus la secretarul general al comunei, în vederea analizării și întocmirii raportului de specialitate și Comisiei de specialitate pentru programe de dezvoltare economico-sociale, buget, finanțe , administrarea domeniului public și privat al comunei , agricultura , gospodarie  comunală , protecția mediului , servicii și comerț.

Având în vedere:
· necesitatea valorificării patrimoniului public al comunei Racovița prin închirierea unui spațiu comercial situat în localitate;
· solicitările multiple din partea cetățenilor privind deschiderea unei farmacii în comună, având în vedere lipsa unui astfel de serviciu în zonă;
· importanța asigurării unor servicii de interes public pentru locuitorii comunei Racovița, în special pentru persoanele în vârstă și copiii care au nevoie de acces facil la astfel de servicii;
· necesitatea asigurării unei proceduri transparente și competitive pentru închirierea acestui spațiu, în vederea obținerii unor venituri suplimentare la bugetul local;
· [bookmark: _Hlk189829596]Raportul de evaluare nr. 33 efectuat de către Ing.Balint Anca-Diana, membru titular ANEVAR , care estimează prețul de închiriere pentru spațiul comercial,
Propun:
1. Aprobarea scoaterii la licitație publică a spațiului comercial situat în comuna Racovița, cu destinația de farmacie, având suprafața utilă de 52 mp 
2. Stabilirea unui preț de pornire al licitației de 1.326 lei/ lună, conform raportului de evaluare realizat;
3. Stabilirea unei garanții de participare la licitație în valoare de 2652 lei, reprezentând chiria pe două luni, care să fie returnată ofertanților neadjudecați;
4. Publicarea anunțului de licitație în Monitorul Oficial local, pe site-ul Primăriei și la avizierul instituției, cu cel puțin 20 zile înainte de data organizării licitației;
5. Aprobarea caietului de sarcini și a documentației necesare pentru organizarea procedurii de licitație;
6. Asigurarea monitorizării contractului de închiriere pentru respectarea destinației spațiului și a obligațiilor asumate de către adjudecatar.

Față de cele ce preced, ținând seama de importanța sa, vă rog să analizați și să hotărâți asupra proiectului privind scoaterea la licitație publică în vederea închirierii a spațiului comercial înscris în Cartea Funciară nr. 406275 Racovița.

Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații. 


PRIMARUL COMUNEI RACOVIȚA, 

Valentin-Alexandru CATRINOI

